ข้อบังคับคณะกรรมการกองทุนพัฒนาสื่อปลอดภัยและสร้างสรรค์ ว่าด้วยหลักเกณฑ์และวิธีการจัดสรรเงินแก่โครงการหรือกิจกรรมที่เกี่ยวกับการพัฒนาสื่อปลอดภัยและสร้างสรรค์ (ฉบับที่ 5) พ.ศ. 2563
ข้อบังคับคณะกรรมการกองทุนพัฒนาสื่อปลอดภัยและสร้างสรรค์
ว่าด้วยหลักเกณฑ์และวิธีการจัดสรรเงินแก่โครงการหรือกิจกรรมที่เกี่ยวกับ
การพัฒนาสื่อปลอดภัยและสร้างสรรค์
(ฉบับที่ ๕)
พ.ศ. ๒๕๖๓
 

โดยที่เป็นการสมควรแก้ไขเพิ่มเติมข้อบังคับคณะกรรมการกองทุนพัฒนาสื่อปลอดภัยและสร้างสรรค์ว่าด้วยหลักเกณฑ์และวิธีการจัดสรรเงินแก่โครงการหรือกิจกรรมที่เกี่ยวกับการพัฒนาสื่อปลอดภัยและสร้างสรรค์
พ.ศ. ๒๕๖๐ เพื่อให้การจัดสรรเงินแก่โครงการหรือกิจกรรมสามารถตอบสนองต่อองค์กรหรือหน่วยงานที่มีการดำเนินงานสอดคล้องกับวัตถุประสงค์ของกองทุนตามมาตรา
๕ แห่งพระราชบัญญัติกองทุนพัฒนาสื่อปลอดภัยและสร้างสรรค์ พ.ศ. ๒๕๕๘ ได้อย่างมีประสิทธิภาพและตรงกลุ่มเป้าหมาย
จึงเห็นควรกำหนดให้มีการจัดสรรเงินแก่โครงการหรือกิจกรรมประเภทหน่วยงานความร่วมมือ (Collaborative Grant) สำหรับผู้ขอรับการสนับสนุนที่เป็นนิติบุคคลที่มีความร่วมมือกับกองทุนเพิ่มขึ้นอีกประเภทหนึ่ง

อาศัยอำนาจตามความในมาตรา
๒๑ (๗) แห่งพระราชบัญญัติกองทุนพัฒนาสื่อปลอดภัยและสร้างสรรค์ พ.ศ. ๒๕๕๘ ประกอบกับมติคณะกรรมการกองทุนพัฒนาสื่อปลอดภัยและสร้างสรรค์
ในการประชุมครั้งที่ ๔/๒๕๖๓ เมื่อวันที่ ๗ สิงหาคม พ.ศ. ๒๕๖๓ คณะกรรมการกองทุนพัฒนาสื่อปลอดภัยและสร้างสรรค์
จึงออกข้อบังคับไว้ ดังต่อไปนี้

ข้อ
๑ ข้อบังคับนี้เรียกว่า ข้อบังคับคณะกรรมการกองทุนพัฒนาสื่อปลอดภัยและสร้างสรรค์
ว่าด้วยหลักเกณฑ์และวิธีการจัดสรรเงินแก่โครงการหรือกิจกรรมที่เกี่ยวกับการพัฒนาสื่อปลอดภัยและสร้างสรรค์
(ฉบับที่ ๕) พ.ศ. ๒๕๖๓

ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ให้ยกเลิกบทนิยามคำว่า ผู้ขอรับการสนับสนุน
ในข้อ ๓ แห่งข้อบังคับคณะกรรมการกองทุนพัฒนาสื่อปลอดภัยและสร้างสรรค์ ว่าด้วยหลักเกณฑ์และวิธีการจัดสรรเงินแก่โครงการหรือกิจกรรมที่เกี่ยวกับการพัฒนาสื่อปลอดภัยและสร้างสรรค์
พ.ศ. ๒๕๖๐


ประกาศ ณ
วันที่ ๑๓ สิงหาคม พ.ศ. ๒๕๖๓
วิษณุ เครืองาม
รองนายกรัฐมนตรี
ปฏิบัติราชการแทน 
นายกรัฐมนตรี
ประธานกรรมการกองทุนพัฒนาสื่อปลอดภัยและสร้างสรรค์






วิวรรธน์/จัดทำ
๓๑ สิงหาคม ๒๕๖๓

สุภาทิพย์/ตรวจ
๙ กันยายน ๒๕๖๓

[๑] ราขกิจจานุเบกษา
เล่ม ๑๓๗/ตอนพิเศษ ๑๘๖ ง/หน้า ๔๘/๑๔ สิงหาคม ๒๕๖๓